Ingber - Wikipedia
Ingber ies 'n buurtsjap van Gulpe in de gemeinte Gulpe-Wittem. 't Ies gesitueerd bove en aan eine holle waeg, de Ingbergrach geneump, die bergaaf oetkump in Gulpe. De naam Ingber kump van Ingberg. De buurtsjap De Hut ies wir 'n ónderdeil van Ingber. Same höbbe ze óngevaer 200 inweunersj. In vreuger jaore loog hie 't riddergood Hoenberg, (Hommerig).
De kapel van Sleve vrouw van Fatima, oet 1949, ies geboewd oet dankbaarheid dat inweunersj gesjpaard zin gebleve van 't oorlogsgeweld. 't Klökske loewt ederen daag um 12 oer 't Angelus.
Aan 'n hoesmoer op 'n sjplietsing hingk 'n houte kruus mèt beeld.
Väöl vakwerkhäöf en hoezer en diverse boerderieje mèt sjpeklaoge liegke langs de krönkelige holle waeg.
Kunsgalerie en beeldetuin Deps.
Aad de Haas[bewirk | brón bewèrke]
In 't lètste oorlogsjaor, 1944, zoot hie kunssjilder Aad de Haas oet Rotterdam ónderdergedoke in 'n piepklein, oud vakwerkhuuske. Aad de Haas ies veural bekènd um zien, aanvankelik umsjtreje, kruusweegsjtasies in de kèrk van Wahlwiller. Naoderhand vóng de sjilder 'n ónderkómme in kesjtièl Sjtriethage in Sjaasberg-Landgraaf.
Evenement[bewirk | brón bewèrke]
De buurtvereiniging van Ingber en De Hut organisere same mèt RKIVV de voetbalclub, 'n weiefiès aan de Wienwaeg (eind juni).
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Ingber&oldid=338326"	Categorieë: Gesjreve in 't ValkebergsÓm te zètte nao 't GulpesjGulpe-WittemGehuchte in Nederlands Limburg	Navigatiemenu
FrançaisNederlands	Koppelingen bewerken	Dees pazjena is 't lèts verangerd op 8 mrt 2013, 04:46.